43. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 208294 της 8 Δεκ./31 Οκτ. 1986 (ΦΕΚ Β΄ 773) Ορισμός φορέων εφαρμογής των μέτρων αποθεματοποίησης στον τομέα των σταφίδων (Σουλτανίνας και Κορινθιακής) και ξερών σύκων. Έχοντας υπόψη: 1.Το Νόμ. 945/7-7-79 «Περί κυρώσεως της Συνθήκης Προσχώρησης της Ελλάδας στην Ευρωπαϊκή Οικονομική Κοινότητα κ.λπ. και ειδικότερα της προσαρμογής του Καν. (ΕΟΚ) 516/77 που περιλαμβάνονται στο παράρτημα Ι αυτής. 2.Τον Καν. (ΕΟΚ) 516/77 του Συμβουλίου της 14ης Μαρτ. 1977. 3.Τους Καν. (ΕΟΚ) 988/84 και 989/84 του Συμβουλίου της 31ης Μαρτ. 1984. 4.Τους Καν. (ΕΟΚ) 627/85 της Επιτροπής σχετικά με την πώληση, αγορά και αποθεματοποίηση μεταποιημένων σταφίδων και σύκων από τους Οργανισμούς αποθ/σης. 5.Το Νόμ. 3484/31-12-55 «Περί μέτρων προστασίας της Σουλτανίνας». 6.Τον Καν. 2490/55 «Περί Α.Σ.Ο.». 7.Το Νόμ. 992/17-12-79 «Περί οργάνωσης της Υπηρεσίας Διαχ/σης Αγορών Γεωργικών Προϊόντων (ΥΔΑΓΕΠ) όπως τροποποιήθηκε με  τη 234350/31-1-83 κοινή  απόφαση  των  Υπουργών (Αντί για τη σελ. 690,09(α) Σελ. 690,09(β) Τεύχος 682 Σελ.119 Προστασία Σταφίδας ΑΣΟ 16.Θ.δ.41-43 Προεδρίας της Κυβέρνησης και Γεωργίας, αποφασίζουμε: 1.Ορίζουμε τους φορείς εφαρμογής των μέτρων αποθεματοποίησης στον τομέα των σταφίδων και σύκων ως κατωτέρω Για τη σουλτανίνα: α)Την Κοινοπραξία Συν/κών Οργανώσεων Σουλτανίνας (Κ.Σ.Ο.Σ.) β)Την Ένωση Γεωργικών Συν/σμών Ηρακλείου γ)Την Ένωση « « Πεζών δ)Την « « « Μοιρών ε)Την « « « Ασημίου στ)Την « « « Μυλοποτάμου ζ)Την « « « Σητείας η)Το Γεωργικό Πιστωτικό Συν/σμό Αρχανών θ)Το « « « Καστελίου Πεδιάδας. ι)Ελαιουργικός Συν/σμός Κρουσώνα. κ)Αγροτοβιομηχανικός Συν/σμός περιοχής Αρκαλοχωρίου «ΑΡΚΑΔΙ» (πρώτος Γεωργικός Συν/σμός Αρκαλοχωρίου Κρήτης). Για την Κορινθιακή: α)Τον Αυτόνομο Σταφιδικό Οργανισμό (Α.Σ.Ο.). β)Την Παναιγιάλειο Ένωση Γεωργικών Συνεταιρισμών. γ)Την Ένωση Γεωργικών Συν/σμών Ζακύνθου δ)Την « « « (Ηλείας) Ολυμπίας. ε)Την Κεντρική Συν/στική Ένωση Μεσσηνίας Για τα ξερά σύκα:Τη Συκική. 2.Η άσκηση των αρμοδιοτήτων από τους φορείς θα γίνεται με την επίβλεψη και τον έλεγχο της Εσωτερικής Αγοράς (τ.ΥΔΑΓΕΠ) του Υπ. Γεωργίας και από τις κατά τόπους αρμόδιες Δ/σεις Γεωργίας. Ειδικότερα το έργο που ανατίθεται στους φορείς συνίσταται στην άσκηση των κατωτέρω δραστηριοτήτων: α)Την αγορά και αποθεματοποίηση των προϊόντων και τη μέριμνα για την καλή συντήρηση αυτών μέχρι και της διάθεσής τους σύμφωνα με τον Καν. (ΕΟΚ) 626/1984 Σελ. 690,10(β) Τεύχος 682 Σελ.120 Οι οργανισμοί αποθεματοποίησης αγοράζουν -Όλα τα μη μεταποιημένα ξηρά σύκα που τους προσφέρονται από 1η Μαΐου μέχρι 10 Ιουνίου, -70.000 τόνους κατ’ ανώτατο όριο, μη μεταποιημένης Κορινθιακής σταφίδας και 93.000 τόνους μη μεταποιημένης σουλτανίνας που τους προσφέρονται κάθε χρόνο από την 1η Ιουλίου μέχρι τις 31 Αυγούστου. β)Οι αποθεματοποιοί πρέπει να τηρούν μητρώα στα οποία να περιλαμβάνονται τουλάχιστον τα ακόλουθα στοιχεία: Α.Για προϊόντα που εισέρχονται στο απόθεμα ι)Κάθε ποσότητα προϊόντων που εισέρχεται σε απόθεμα καθημερινά, με ένδειξη του καθαρού βάρους, της ποιοτικής κατηγορίας του αριθμού και της ημερομηνίας του τιμολογίου που εκδίδεται για την ποσότητα, ι)το όνομα του πωλητή για κάθε ποσότητα μαζί με την αναφορά στη σχετική σύμβαση. Σε περίπτωση που ο οργανισμός αποθεματοποίησης ενεργεί και ως πωλητής (παραγωγός πρώτης ύλης), θεωρείται ότι έχει συνταχθεί έγγραφο στο οποίο αναγράφονται: α)Το όνομα και η Δ/νση του σχετικού οργανισμού αποθεματοποίησης και ο αριθμός της απόφασης με την οποία εγκρίθηκε σαν αποθεματοποιός. β)Το όνομα και τη δ/ση του πωλητή θα είναι υπογεγραμμένο από δύο διαφορετικά πρόσωπα (πωλητής, αγοραστής) που θα έχουν οριστεί με απόφαση της γενικής συνέλευσης του αποθεματοποιού. γ)Την εκτιμώμενη σχετική ποσότητα κατά κατηγορία. δ)Τη δ/νση της αποθήκης από την οποία θα παραλάβει τα προϊόντα ο οργανισμός. Η τιμή αγοράς θεωρείται ίση με την ελάχιστη τιμή που καταβάλλεται στους παραγωγούς κατά την πρώτη ημέρα της τρέχουσας περιόδου. ιιι)Αναφορά στο έντυπο του ποιοτικού ελέγχου σύμφωνα με τους Καν. της ΕΟΚ 2347/1984 και 1708/1984. ΙV)Η τιμή που καταβλήθηκε για τα προϊόντα 16.Θ.δ.43 Προστασία Σταφίδας ΑΣΟ V)Ο τόπος αποθεματοποίησης. Β.Για προϊόντα που εξέρχονται από το απόθεμαι)κάθε ποσότητα που εξέρχεται από το απόθεμα καθημερινά με ένδειξη του καθαρού βάρους, της κατηγορίας και του αριθμού της εντολής απόσυρσης. ιι)το όνομα του αγοραστή για κάθε ποσότητα, μαζί με την αναφορά στη σχετική σύμβαση, ιιι)κάθε ποσότητα προϊόντων που αλλοιώθηκαν σε τέτοιο βαθμό ώστε να μην ανταποκρίνονται σε καμία από τις κατηγορίες που προβλέπονται. ΙV)Κάθε ποσότητα που καταστράφηκε ή μετακινήθηκε από τις αποθήκες σε αντίθεση με τις ισχύουσες διατάξεις. V)Κάθε ποσότητα που έχει εξαφανιστεί. Όσον αφορά τις ποσότητες που αναφέρονται στα στοιχεία (ιιι), ΙV) και V) από τα μητρώα πρέπει να προκύπτει η ημερομηνία κατά την οποία τα προϊόντα έχουν εξέλθει ή θεωρείται ότι έχουν εξέλθει από την αποθήκη. Τα προϊόντα αποθηκεύονται και τυγχάνουν τέτοιας μεταχείρισης ώστε να εξακολουθούν να είναι κατάλληλα για μεταποίηση σε προϊόντα που προορίζονται για ανθρώπινη κατανάλωση. Εάν τα προϊόντα αυτά έχουν αποθηκευτεί περισσότερο από ένα έτος πρέπει να τυγχάνουν τέτοιας μεταχείρισης σαν να επρόκειτο να χρησιμοποιηθούν για ζωοτροφές ή για απόσταξη. Στην περίπτωση αυτή παύουν να ισχύουν οι βιοτικές προδιαγραφές που καθορίζονται για τη σταφίδα και τα σύκα που προορίζονται για ανθρώπινη κατανάλωση. Τα προϊόντα που δεν τηρούν πλέον τις προϋποθέσεις αυτές αποσύρονται από τα αποθέματα με δαπάνη του οργανισμού αποθεματοποίησης. 3.Οι οργανισμοί αποθεματοποίησης αναλαμβάνουν την υποχρέωση να προβούν σε μία πρώτη φυσική απογραφή των προϊόντων που βρίσκονται στο απόθεμα την τελευταία ημέρα του Φεβρουαρίου στις 12 τα μεσάνυχτα (τοπική ώρα) του έτους που έπεται του ημερολογιακού έτους κατά το οποίο αγοράστηκαν τα προϊόντα. Μεταγενέστερη απογραφή θα γίνεται για τα προϊόντα που βρίσκονται στο απόθεμα στις 31 Αυγούστου κάθε έτους, στις 12 τα μεσάνυχτα (τοπική ώρα). Προς τούτο οι αποθεματοποιοί πρέπει να λαμβάνουν μέριμνα για την κατάλληλη τοποθέτηση των προϊόντων εντός των αποθηκών ώστε να είναι δυνατή η φυσική απογραφή. 4.Οι οργανισμοί αποθεματοποίησης υποχρεούνται να ανακοινώνουν στη Δ/νση Εσωτερικής Αγοράς (τ. ΥΔΑΓΕΠ), τα ακόλουθα στοιχεία: ι)την ποσότητα των προϊόντων που παραλήφθηκαν από τους οργανισμούς αποθ/σης τα οποία προέρχονται από την προηγούμενη περίοδο εμπορίας. Η ποσότητα κατανέμεται κατά κατηγορία και αναφέρονται επίσης οι αποθήκες που είναι τα προϊόντα αποθηκευμένα. ιι)την ποσότητα των προϊόντων που προέρχονται από προηγούμενη περίοδο εμπορίας, τα οποία βρίσκονται στο απόθεμα στις 31 Αυγούστου, κατά κατηγορία καθώς επίσης και αναφορά στο χρόνο συγκομιδής. Οι πληροφορίες αυτές πρέπει να φθάνουν στη Δ/νση Εσωτερικής Αγοράς (τ.ΥΔΑΓΕΠ) χωρίς άλλη ειδοποίηση το αργότερο μέχρι 1η Οκτωβρίου κάθε χρόνου για τις μη μεταποιημένες σταφίδες, και μέχρι την 1η Αυγούστου κάθε χρόνου για τα μη μεταποιημένα ξερά σύκα. ιιι)Για τα προϊόντα που πωλούνται σε προκαθορισμένες τιμές ο οργανισμός αποθεματοποίησης ανακοινώνει στη Δ/νση Εσωτερικής Αγοράς. -το αργότερο μέχρι τις 8 κάθε μήνα την ποσότητα που πωλήθηκε κατά την περίοδο από τις 16 μέχρι το τέλος του προηγούμενου μήνα, -το αργότερο μέχρι τις 23 κάθε μήνα, την ποσότητα που πωλήθηκε κατά την περίοδο από 1η μέχρι τις 15 του μήνα. Οι ποσότητες αναφέρονται κατά κατηγορία. Οι οργανισμοί αποθεματοποίησης παρέχουν κάθε διευκόλυνση για τη διενέργεια παντός ελέγχου από το Υπ. Γεωργίας Δ/νση Εσωτερικής Αγοράς και τις κατά τόπους αρμόδιες υπηρεσίες (Δ/νσεις Γεωργίας σε όλα τα στάδια, συγκέντρωσης, αποθήκευσης και διάθεσης του προϊόντος (λογιστικά βιβλία) και λογιστική αποθήκης) καθώς και κατά την εφαρμογή άλλων δραστηριοτήτων, απογραφή, μεταποίησης της σταφίδας σε ζωοτροφή κλπ.) στον τομέα των σταφίδων και ξερών σύκων που προβλέπονται από το Κοινοτικό ή Εθνικό καθεστώς. Η έγκριση των φορέων ως αποθεματοποιών αποσύρεται εφόσον οι εν λόγω φορείς παραλείπουν ή αμελούν σοβαρά τις υποχρεώσεις τους. Εφιστούμε ιδιαίτερα την προσοχή των αποθεματοποιών σε θέματα διαβίβασης των προαναφερθέντων στοιχείων προς τη Δ/νση Εσωτερικής Αγοράς και στις κατά τόπους Δ/νσεις Γεωργίας εντός των αναφερομένων στην απόφαση προθεσμιών πράγμα το οποίο είναι απαραίτητο για τη λειτουργία ενίσχυσης του συστήματος στον τομέα σταφίδων και σύκων. (Αντί για τη σελ. 690,11(γ) Σελ. 690,11(δ) Τεύχος 1245 Σελ.19 Προστασία Σταφίδας ΑΣΟ 16.Θ.δ.43

[Source: greek_legal_code_raptarchis | Tokens: 7396]